CELEX ID: 52015XG0523(01)

--- ENGLISH ---

Document:
$en_document

Summary:
$en_summary

--- DANISH ---

Document:
23.5.2015
DA
Den Europæiske Unions Tidende
C 170/2
Rådets konklusioner om styrkelse af ungdomsarbejde for at sikre samfundets sammenhængskraft
(2015/C 170/02)
RÅDET FOR DEN EUROPÆISKE UNION,
SOM MINDER OM
1.
de nye rammer for det europæiske samarbejde på ungdomsområdet (2010-2018)
 (
1
)
, som lægger vægt på behovet for at støtte udvikling af ungdomsarbejdet
2.
resolutionen vedtaget af Rådet og repræsentanterne for medlemsstaternes regeringer, forsamlet i Rådet, om ungdomsarbejde
 (
2
)
3.
Rådets konklusioner om godt ungdomsarbejdes bidrag til unges udvikling, trivsel og sociale inklusion
 (
3
)
4.
den nuværende EU-arbejdsplan for ungdom for 2014-2015
 (
4
)
, hvoraf en af de tre vigtigste prioriteter er udvikling af ungdomsarbejde og ikkeformel og uformel læring
5.
erklæringen fra medlemmerne af Det Europæiske Råd efter det uformelle møde den 12. februar 2015, som fremhævede, at initiativer vedrørende bl.a. uddannelse og social integration har stor vigtighed med henblik på at forebygge radikalisering
 (
5
)
6.
den erklæring, som EU's undervisningsministre vedtog på deres uformelle møde i Paris den 17. marts 2015, og hvori de understregede, at det er vigtigt at gøre en indsats for at forebygge og tackle marginalisering, intolerance, racisme og radikalisering og sikre lige muligheder for alle
 (
6
)
,
NOTERER SIG
7.
det arbejde, som er udført af ekspertgruppen om kvalitetssystemer inden for ungdomsarbejde i EU's medlemsstater
 (
7
)
 i forbindelse med EU-arbejdsplanen for ungdom for 2014-2015, samt undersøgelsen om værdien af ungdomsarbejde i EU (»Working with Young People: the Value of Youth Work in the EU«)
 (
8
)
,
FREMHÆVER
8.
ungdomsarbejdets betydning for at bidrage til den personlige, herunder faglige, udvikling, fremme værdierne social inklusion, kulturel mangfoldighed, aktivt medborgerskab og skabe et peermiljø, der bygger på respekt og tolerance
9.
den afgørende rolle, som ungdomsarbejde kan spille ved at nå ud til alle unge med forskellig baggrund, herunder marginaliserede unge og unge, der ikke er i beskæftigelse eller under uddannelse,
UNDERSTREGER
10.
vigtigheden af at videreudvikle ungdomsarbejdet i hele Europa og styrke EU-samarbejdet på dette område yderligere,
OPFORDRER DERFOR MEDLEMSSTATERNE TIL UNDER HENSYNTAGEN TIL NÆRHEDSPRINCIPPET
11.
at udvise et fortsat engagement i retning af at udvikle tilbud om professionelt ungdomsarbejde af høj kvalitet, også af betalt personale og frivillige, ved at udarbejde støtteforanstaltninger på alle niveauer, herunder almene og erhvervsfaglige uddannelsesmuligheder for ungdomsarbejdere
12.
at øge rækkevidden af ungdomsarbejde ved også at fokusere på unge i ældre aldersgrupper (18 år og derover) og unge med færre muligheder,
OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE ANSVARSOMRÅDER
13.
at opstille fleksible rammer for — og deltage i — gensidig læring og udveksling af god praksis med hensyn til kvalitet inden for ungdomsarbejde, navnlig med henblik på at nå ud til alle unge
14.
yderligere at styrke »kvalitet« inden for ungdomsarbejde ved at overveje udviklingen af indikatorer, kvalitetsværktøjer og -systemer, der kan anvendes på alle niveauer i forskellige former for ungdomsarbejde alt efter medlemsstaternes forskellige forhold
15.
at øge anerkendelsen af ungdomsarbejde ved at gøre både de kvantitative og kvalitative aspekter og deres virkninger på unges liv og samhørighed i samfundet mere synlige
16.
at overveje spørgsmål vedrørende viden, færdigheder og kompetencer, som erhverves gennem ikkeformel og uformel læring i ungdomssektoren, ved en fremtidig revision og andre procedurer i tilknytning til Rådets henstilling af 20. december 2012 om validering af ikkeformel og uformel læring og vellykket gennemførelse heraf,
OPFORDRER EUROPA-KOMMISSIONEN TIL
17.
under hensyntagen til resultaterne fra ekspertgruppen om kvalitetssystemer inden for ungdomsarbejde at gennemføre en undersøgelse med fokus på at udvikle basale kvalitetsprincipper for ungdomsarbejde i Europa (og en håndbog for gennemførelsen). Hvis det er relevant, kunne denne tjene både som opslagsværk og en rettesnor for nationale tjenester og faciliteter for ungdomsarbejde og sikre gennemsigtighed og kvalitet for unge, også dem, der gør brug af mobilitet
18.
på baggrund af resultaterne af de relevante undersøgelser og ekspertgruppens arbejde samt aktiviteter, der er gennemført i forskellige internationale fora, at overveje at udarbejde et forslag om en henstilling fra Rådet om ungdomsarbejde med vægt på at fremme unges inklusion, medborgerskab og samfundets sammenhængskraft.
(
1
)
  
EUT C 311 af 19.12.2009, s. 1
.
(
2
)
  
EUT C 327 af 4.12.2010, s. 1
.
(
3
)
  
EUT C 168 af 14.6.2013, s. 5
.
(
4
)
  
EUT C 183 af 14.6.2014, s. 5
.
(
5
)
  Uformelt møde mellem stats- og regeringscheferne den 12. februar 2015 i Bruxelles.
(
6
)
  Erklæring om fremme af medborgerskab og de fælles værdier frihed, tolerance og ikkediskrimination ved hjælp af uddannelse.
(
7
)
  
Quality Youth Work. A common framework for the further development of youth work
. Rapport fra Ekspertgruppen om kvalitetssystemer inden for ungdomsarbejde i EU's medlemsstater, 2015.
(
8
)
  
Working with Young People: the Value of Youth Work in the EU
. ICF GHK, 2014.

Summary:
Ungdomsarbejde - centralt bidrag til social samhørighed
RESUMÉ
I overensstemmelse med de nye rammer for det europæiske samarbejde på ungdomsområdet (2010-2018) understreger EU’s ministre behovet for at støtte udviklingen af 
ungdomsarbejde
 og dets bidrag til sikring af social inklusion af unge mennesker.
HVAD ER FORMÅLET MED KONKLUSIONERNE?
De fokuserer på behovet for at styrke ungdomsarbejde for bedre at sikre samfundets sammenhængskraft. Samarbejde på dette område på tværs af EU-landene er yderst vigtigt.
Konklusionerne fremlægges i henhold til 
EU-arbejdsplanen for ungdom for 2014-2015
, der prioriterer udviklingen af ungdomsarbejde og ikkeformel læring (såsom i ungdoms- og sportsklubber) og uformel læring (såsom fra forældre og venner).
De kommenterer også tidligere konklusioner fra Rådet om godt ungdomsarbejdes bidrag til udvikling, trivsel og social 
inklusion
 af unge i EU.
Erklæringen
 fra regeringscheferne af 12. februar 2015 kommenteres også. Den kom kort tid efter terrorangrebene i Paris og fremhæver betydningen af uddannelse og integration i forbindelse med forebyggelse af radikalisering og beskyttelse af værdier.
HOVEDPUNKTER
Konklusionerne gentager betydningen af ungdomsarbejde med hensyn til at bidrage til personlig udvikling og til at nå ud til alle unge med forskellig baggrund. Der er et særligt behov for at få kontakt til marginaliserede unge og unge, der ikke er i beskæftigelse eller under uddannelse.
EU-landene
 opfordres til at:
engagere sig i at udvikle professionelt ungdomsarbejde af høj kvalitet, også af betalt personale og frivillige
udarbejde støtteforanstaltninger, herunder almen og erhvervsfaglig uddannelse for ungdomsarbejdere
øge rækkevidden af ungdomsarbejde, så det også inddrager dem over 18 år og unge med færre muligheder.
EU-landene og Europa-Kommissionen
 bliver bedt om at:
deltage i gensidig læring (peerlæring) og udveksle god praksis med hensyn til kvalitet inden for ungdomsarbejde
styrke kvaliteten af ungdomsarbejde ved at udvikle indikatorer, værktøjer og systemer, der kan anvendes på forskellige niveauer på tværs af EU
forbedre synligheden af ungdomsarbejde ved at demonstrere de kvantitative og kvalitative aspekter og deres virkninger på unges liv og samfundet omkring dem.
Kommissionen
 opfordres til at:
gennemføre en undersøgelse om basale kvalitetsprincipper for ungdomsarbejde samt en gennemførelseshåndbog. Denne undersøgelse bør tage hensyn til resultaterne fra 
ekspertgruppen om kvalitetssystemer inden for ungdomsarbejde
overveje at udarbejde et forslag om en henstilling fra Rådet om ungdomsarbejde, der fokuserer på at fremme unges inklusion, medborgerskab og samfundets sammenhængskraft.
For yderligere oplysninger henvises til:
støtte til unges tiltag på Europa-Kommissionens websted
Erklæring
 om fremme af medborgerskab og de fælles værdier frihed, tolerance og ikkediskrimination ved hjælp af uddannelse, 17. marts 2015
Ungdomsarbejde af høj kvalitet
. En fælles ramme til videreudvikling af ungdomsarbejde. Rapport fra Ekspertgruppen om kvalitetssystemer inden for ungdomsarbejde i EU’s medlemsstater, 2015.
Arbejde med unge mennesker
: værdien af ungdomsarbejde i EU, 2014.
DOKUMENT
Rådets 
konklusioner
 om styrkelse af ungdomsarbejde for at sikre samfundets sammenhængskraft (
EUT C 170, 23.5.2015, s. 2-3
)
seneste ajourføring 24.09.2015